ไฟแนนทูเดย์
โดย...ช.ชดา
4 ม.ค. 2560

โดย...ช.ชดา
รัฐบาลเริ่มศักราชใหม่ด้วยการประกาศสงครามกับเจ้าหนี้นอกระบบ เรื่องนี้เป็นนโยบายที่สั่งตรงมาจาก พล.อ.ประยุทธ์ จันทร์โอชา นายกรัฐมนตรี ว่าจะต้องแก้ไขเรื่องนี้ให้ได้ เพราะเป็นบ่อเกิดแห่งปัญหาเศรษฐกิจทั้งหมด 
ที่เรื่องนี้เป็นปัญหาทำให้เศรษฐกิจไทยไม่ไปไหน ก็เนื่องจากไม่ว่ารัฐบาลจะฉีดเงินเข้าระบบ จะแจกเงินช่วยคนจนมากแค่ไหนก็ไม่สามารถทำให้เศรษฐกิจดีขึ้น หากชาวบ้านมีเงินก็ต้องไปจ่ายเงินกู้ก่อน ซึ่งเงินกู้นอกระบบที่คิดดอกมหาโหดร้อยละ 20% ต่อเดือนนี้ ชาวบ้านใช้เท่าไหร่ได้แค่เป็นดอกเบี้ย เงินต้นยังอยู่ ใช้กันเจ็ดชั่วคนก็ไม่หมด
งานนี้ สมชัย สัจจพงษ์ ปลัดคลัง รับเป็นเจ้าภาพเปิดตีทะเบียนพิโกไฟแนนซ์ จะมาตีทะเบียนกี่ราย อีกไม่นานก็รู้